Virallinen lehti nro C 347 , 18/11/1996 s. 0033



A4-0304/96 Ehdotus neuvoston päätökseksi Euroopan elokuva- ja televisiotuotannon edistämisen takuurahaston perustamisesta (KOM(95)0546 - C4-0070/96 - 95/0281(CNS)) Ehdotus hyväksyttiin seuraavin tarkistuksin: (Tarkistus 1) Johdanto-osan yhdestoista kappale >Alkuperäinen teksti> riskien vähentäminen on välttämätöntä Euroopan tuotanto- ja levitysyhtiöiden määrärahojen ja lainojen saannin varmistamiseksi, joita ne tarvitsevat tuotantohankkeiden rahoitukseen ja yritysten kehittämiseen; lisäkeinot ovat välttämättömiä ennen kaikkea Euroopan ja maailman markkinoille tarkoitettujen tuotantojen rahoittamiseen sekä sellaisten yhtiöiden kehittämiseen, jotka voivat tuottaa näille markkinoille tarkoitettuja teoksia tai edistää niiden tuottamista, >EP:n äänestyksessä hyväksytty teksti> rahoitusalan toimijoiden harjoittama riskien vähentäminen on välttämätöntä Euroopan tuotanto- ja levitysyhtiöiden määrärahojen ja lainojen saannin varmistamiseksi, joita ne tarvitsevat tuotantohankkeiden rahoitukseen; lisäkeinot ovat välttämättömiä ennen kaikkea Euroopan ja maailman markkinoille tarkoitettujen tuotantojen rahoittamiseen, sellaisiin elokuviin, jotka suunnitellaan, tuotetaan ja jaetaan uusimpien menetelmien ja tekniikoiden avulla, sekä sellaisten yhtiöiden kehittämiseen, jotka voivat tuottaa näille markkinoille tarkoitettuja teoksia tai edistää niiden tuottamista, esimerkiksi lähetys- ja levitysyhtiöiden investointeihin, oikeuksien ostoihin ja vähimmäistulon takaamiseen, (Tarkistus 3) Johdanto-osan yhdestoista kappale a (uusi) >EP:n äänestyksessä hyväksytty teksti> rahastolla on oltava rakenteellinen vaikutus alalla ja sen on pyrittävä edistämään televisio- ja elokuva- alan teosten yhteistuotantoa ja niiden levittämistä Euroopassa ja kansainvälisesti, (Tarkistus 4) Johdanto-osan yhdestoista kappale b (uusi) >EP:n äänestyksessä hyväksytty teksti> rahaston on saatava pankit kiinnostumaan pysyvästi elokuva- ja televisiotuotannosta ja niiden levityksestä Euroopassa, (Tarkistus 5) Johdanto-osan neljästoista kappale a (uusi) >EP:n äänestyksessä hyväksytty teksti> rahaston toimintakustannukset ja odottamattomista vahingoista aiheutuneet tappiot on katettava rahaston takuusummaa vastaavalla korvauksella sekä pääoman sijoituksista saaduilla tuloilla niiden yksityiskohtaisten sääntöjen mukaisesti, jotka tullaan määrittelemään, (Tarkistus 6) Johdanto-osan kahdeksastoista kappale a (uusi) >EP:n äänestyksessä hyväksytty teksti> EIR tulee varojen hoitotehtävässään määrittelemään sen kumppanuusaseman, joka rahoituslaitoksilla on niiden rahaston pääomaan sijoittaman osuuden perusteella, (Tarkistus 7) Johdanto-osan kahdeksastoista kappale b (uusi) >EP:n äänestyksessä hyväksytty teksti> audiovisuaalisen alan erityispiirteet ovat sellaiset, että pelkästään EIR:n omien kriteerien noudattaminen ei riitä ja rahaston hallinnointia varten olisi luotava väliaikainen rakenne, jossa on edustettuina ulkopuolisia kumppaneita, EIR ja komissio, ja tätä elintä avustaisi pankki- ja av-alan asiantuntijoista koostuva ryhmä, (Tarkistus 8) Johdanto-osan kahdeskymmenes kappale >Alkuperäinen teksti> Euroopan audiovisuaalisen alan markkinoiden esiintulo vaatii neuvoston direktiivissä 89/552/ETY määriteltyjen eurooppalaisten teosten eli jäsenvaltioista peräisin olevien teosten kehittämistä, >EP:n äänestyksessä hyväksytty teksti> Euroopan audiovisuaalisen alan markkinoiden esiintulo vaatii neuvoston direktiivin 89/552/ETY 6 artiklassa määriteltyjen eurooppalaisten teosten eli jäsenvaltioista peräisin olevien teosten kehittämistä ja levittämistä, (Tarkistus 9) Johdanto-osan kahdeskymmenes kappale a (uusi) >EP:n äänestyksessä hyväksytty teksti> vähäisen tuotannon maiden esittämien hankkeiden osalta ryhdytään järjestelyihin, jos teoksia voidaan pitää ammatillisesti ja taloudellisesti riittävän uskottavina, (Tarkistus 10) Johdanto-osan kahdeskymmenes kappale b (uusi) >EP:n äänestyksessä hyväksytty teksti> elokuva- ja televisiotuotannon kehittäminen rajoitetuilla kielialueilla ja kyseisen tuotannon kansainvälinen levittäminen on suhteessa vaikeampaa, ja rahasto voisi toimia tässä suhteessa kannustajana, (Tarkistus 11) Johdanto-osan kahdeskymmenesviides kappale a (uusi) >EP:n äänestyksessä hyväksytty teksti> rahaston omavaraisuuteen ja ulkopuolisiin pääoman sijoittajiin liittyvän epävarmuuden vuoksi olisi määrättävä viiden vuoden kokeiluvaiheesta; rahaston taloudellisesta vakaudesta ja sen toimien rakenteellisesta vaikutuksesta kolmen vuoden kuluttua rahaston toiminnan aloittamisesta ja viiden vuoden kokeiluvaiheen jälkeen laadittavien arviointikertomusten perusteella voidaan tarkastella sitä, minkälaisin edellytyksin rahaston toimintaa voidaan jatkaa, (Tarkistus 12) 2 artiklan 2 kohdan ensimmäinen luetelmakohta >Alkuperäinen teksti> - Euroopan ja maailman markkinoille tarkoitettujen eurooppalaisten kuvitteellisten elokuva- ja televisioelokuvateosten edistäminen, >EP:n äänestyksessä hyväksytty teksti> - Euroopan ja maailman markkinoille tarkoitettujen eurooppalaisten kuvitteellisten elokuva- ja televisioelokuvateosten ja niiden jakelun edistäminen siten, että pienillä kielialueilla tuotettuihin teoksiin kiinnitetään erityistä huomiota, (Tarkistus 14) 2 artiklan 2 kohdan ensimmäinen luetelmakohta a (uusi) >EP:n äänestyksessä hyväksytty teksti> - televisio-ohjelmien ja elokuvien Euroopan sisäisen ja kansainvälisen levityksen edistäminen, (Tarkistus 15) 2 artiklan 2 kohdan toinen luetelmakohta a (uusi) >EP:n äänestyksessä hyväksytty teksti> - pieniä kielialueita ja maantieteellisiä alueita edustavien maiden teosten sekä mittakaavaltaan pienten hankkeiden edistäminen, jos ne ovat ammatillisesti ja taloudellisesti riittävän uskottavia. (Tarkistus 16) 2 artiklan 2 kohta a (uusi) >EP:n äänestyksessä hyväksytty teksti> 2a. Rahaston on myönnettävä takuita sekä yksittäisille hankkeille että edistettävä oikeuksien ostoa ottaen huomioon televisioalan teosten sellaiset erityispiirteet, kuten oikeuksien takaisin saamisen vaatima erittäin pitkä aika, ja mahdollistettava kokonaisvaltaiset hankkeet, kuten teosten luettelointi. (Tarkistus 17) 3 artiklan 2 kohdan ensimmäinen luetelmakohta >Alkuperäinen teksti> - ehdottaa muille takuulaitoksille, erityisesti Euroopan investointirahastolle (EIR), että se tulisi mukaan takaajaksi sekä yksittäisten toimien että hankkeiden rahoitukseen, >EP:n äänestyksessä hyväksytty teksti> - ehdottaa muille takuulaitoksille, erityisesti Euroopan investointirahastolle (EIR), että se tulisi mukaan takaajaksi sekä yksittäisten toimien että hankkeiden rahoitukseen 50 prosenttiin asti kokonaissummasta, (Tarkistus 18) 3 artiklan 3 kohta a (uusi) >EP:n äänestyksessä hyväksytty teksti> 3a. Lisäksi rahaston on taattava lyhytaikaisia ennakkolainoja, jotka mahdollistavat rahoitussuunnitelmassa pysymisen ja koskevat erityisesti pieniä ja keskisuuria yrityksiä sekä pieniä hankkeita. (Tarkistus 19) 4 artiklan 2 kohta >Alkuperäinen teksti> 2. Pääsääntöisesti rahaston myöntämät takuut eivät saa ylittää puolta yksilöllisistä lainoista ja luotoista. Jos EIR:lla ja rahastolla on yhteinen takuu, rahaston riski on sen takuuosuuden suuruinen. >EP:n äänestyksessä hyväksytty teksti> 2. Rahaston myöntämät takuut eivät missään tapauksessa ylitä 50 prosenttia rahoitusalan myöntämistä kokonaistakuista kansallisten tai kansainvälisten takuiden osalta. (Tarkistus 20) 4 artiklan 3 kohta a (uusi) >EP:n äänestyksessä hyväksytty teksti> 3a. Rahasto voi toimia myös jälleenvakuuttajana muiden kansallisten takausrahastojen tai vakuutusrahastojen osalta, jotka voivat rahoittaa yhtä tai useampaa hanketta. (Tarkistus 21) 5 artiklan 1 kohta >Alkuperäinen teksti> 1. Yhteisö kartuttaa rahaston pääomaa talousmääräraha-arvion puitteissa. Yhteisön samoin kuin kolmansien rahoitusosuudet sijoitetaan EIR:ssa avatulle erityistilille. >EP:n äänestyksessä hyväksytty teksti> 1. Yhteisö kartuttaa rahaston pääomaa talousmääräraha-arvion puitteissa. Yhteisön samoin kuin kolmansien rahoitusosuudet sijoitetaan EIR:ssa avatulle erityistilille, jotta yhteisön ja rahaston perustamiseen osallistuneiden kolmansien välinen tasa-arvoisuus rahastossa säilyy. (Tarkistus 22) 5 artiklan 2 kohta >Alkuperäinen teksti> 2. Pääoman maksusuorituksien erityistilin korot, maksuista, palkkioista ja välityspalkkioista tulevat tulot, samoin kuin kaikki muut tulot lisätään pääomaan. >EP:n äänestyksessä hyväksytty teksti> 2. Kolmansien rahastoon tekemät sijoitukset on voitava korvata; sen vuoksi maksuista, palkkioista ja välityspalkkioista tulevat tulot, samoin kuin kaikki muut tulot lisätään pääomaan alkuperäisen summan saavuttamiseksi; kun tämä summa on ylitetty, voidaan rahoituskumppaneille maksaa korvaus sen jälkeen, kun toimintakulut on vähennetty ja pankkialan komitea tehnyt päätöksensä. (Tarkistus 23) 5 artiklan 3 kohta >Alkuperäinen teksti> 3. Takuiden saajilta laskutettavat maksut vahvistetaan siten, että tulot ja menot ovat tasapainossa. >EP:n äänestyksessä hyväksytty teksti> 3. Takuiden saajilta laskutettavat maksut vahvistetaan komission ja neuvoa-antavan komitean antamien kelpoisuuskriteerien mukaisesti ottaen huomioon riskien luonne ja takuun kattaman hankkeen kesto. Rahastoa on hallinnoitava niin, että tulot ja menot ovat tasapainossa. (Tarkistus 24) 5 artiklan 3 kohta a (uusi) >EP:n äänestyksessä hyväksytty teksti> 3a. Rahaston on ehdottomasti saavutettava kriittinen koko heti sen toiminnan käynnistämisestä alkaen; lisäksi pääomaan on voitava tehdä uusia sijoituksia. (Tarkistus 25) 5 artiklan 3 kohta b (uusi) >EP:n äänestyksessä hyväksytty teksti> 3b. Takuusopimusten allekirjoittajina on oltava EIR ja yksi tai useampi pankkielin, joka on joko sijoittanut pääomaa rahastoon tai haluaa saada sieltä takuun jonkin hankkeen rahoitusta varten. (Tarkistus 26) 5 artiklan 3 kohta c (uusi) >EP:n äänestyksessä hyväksytty teksti> 3c. Joka kerta, kun hanke saa takuurahaston myöntämän takauksen ja se tuottaa voittoa, maksetaan rahastolle välityspalkkio ennen veroja. (Tarkistus 27) 6 artiklan -1 kohta (uusi) >EP:n äänestyksessä hyväksytty teksti> -1. Rahasto perustetaan viideksi vuodeksi, jonka aikana voidaan arvioida sen taloudellista kehitystä ja vaikutusta audiovisuaaliseen alaan Euroopassa. (Tarkistus 28) 6 artiklan 1 kohta >Alkuperäinen teksti> 1. Rahaston hallinnointi annetaan EIR:n tehtäväksi. Hallinnoinnin yksityiskohtaiset säännöt vahvistetaan komission ja EIR:n välisessä yhteistyösopimuksessa, jonka ehdot hyväksytään 7 artiklan 2 kohdassa säädetyllä tavalla. >EP:n äänestyksessä hyväksytty teksti> 1. Rahaston hallinnointi annetaan EIR:n yhteydessä olevalle väliaikaiselle taloudelliselle elimelle, jossa rahaston ulkopuoliset sijoittajat ovat edustettuina ja jota asiakirjojen ennakkokäsittelyssä avustaa ryhmä alan asiantuntijoita. Hallinnoinnin yksityiskohtaiset säännöt vahvistetaan EIR:n, komission, kolmansien osapuolten ja neuvoa-antavan hallintokomitean jäseninä olevien jäsenvaltioiden edustajien välisessä yhteistyösopimuksessa. (Tarkistus 29) 6 artiklan 1 kohta a (uusi) >EP:n äänestyksessä hyväksytty teksti> 1a. EIR tekee takuisiin liittyvät päätökset sen jälkeen, kun se antanut asiaa koskevat asiakirjat käsiteltäviksi seuraavaan kahteen elimeen: a) EIR:n yhteydessä olevaan esivalintayksikköön, jonka tehtävänä on tutkia ja arvioida hankkeiden: - käsikirjoituksen ja kuvan laatu, - lähetys- ja levityssopimukset, - levitysmahdollisuudet Euroopassa ja Euroopan ulkopuolella. Esivalintayksikkö lähettää esivalintaa koskevan lausuntonsa hankkeen alullepanijalle, joka voi tämän jälkeen neuvotella pankkiensa kanssa takuusopimuksen valmistelusta. b) EIR:n yhteydessä olevaan pankkikomiteaan, jonka tehtävänä on tutkia ehdotettuihin hankkeisiin liittyvät taloudelliset ja tekniset seikat ja joka koostuu EIR:n jäsenistä ja pääoman rahoittajien edustajista sekä komission edustajasta. (Tarkistus 30) 6 artiklan 1 kohta b (uusi) >EP:n äänestyksessä hyväksytty teksti> 1b. Komissio välittää budjettivallan käyttäjälle yhteistyösopimuksen tekstin samoin kuin kaikki siihen tehtävät muutokset joka kerta, kun sopimusta tarkistetaan. (Tarkistus 31) 6 artiklan 2 kohta >Alkuperäinen teksti> 2. EIR noudattaa samaa huolellisuutta hoitaessaan tätä tehtävää kuin se noudattaa hoitaessaan omia varojaan. Yksittäiset takuutoimet hyväksytään EIR:n omiin toimiin sovellettavien menettelyjen mukaisesti. >EP:n äänestyksessä hyväksytty teksti> 2. EIR hoitaa tätä tehtävää edellä mainittujen kahden elimen välityksellä. (Tarkistus 32) 6 artiklan 5 kohta >Alkuperäinen teksti> 5. EIR esittää kaikki takuun myöntämistä koskevat ehdotukset komissiolle lausuntoa varten. Jos komissio antaa suostumuksensa EIR:lle, tämä voi myöntää takuun. >EP:n äänestyksessä hyväksytty teksti> Poistetaan. (Tarkistus 33) 7 artikla >Alkuperäinen teksti> Komissiota avustaa neuvoa-antava komitea, joka muodostuu jäsenvaltioiden edustajista ja jonka puheenjohtajana on komission edustaja. >EP:n äänestyksessä hyväksytty teksti> Komissiota avustaa neuvoa-antava komitea, joka muodostuu yhdestä edustajasta kustakin jäsenvaltiosta ja jonka puheenjohtajana on komission edustaja. >EP:n äänestyksessä hyväksytty teksti> Komitean tehtävänä on laatia ennalta kelpoisuuskriteerit, joiden perusteella rahastosta saa tukea, ottaen huomioon pk-yritysten ja itsenäisten tuottajien esittämien hankkeiden erityispiirteet. >Alkuperäinen teksti> Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. >EP:n äänestyksessä hyväksytty teksti> Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. >Alkuperäinen teksti> Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. >EP:n äänestyksessä hyväksytty teksti> Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. >Alkuperäinen teksti> Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. >EP:n äänestyksessä hyväksytty teksti> Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. >EP:n äänestyksessä hyväksytty teksti> Komitean kokoukset ovat periaatteessa julkisia, ellei nimenomaan tehdä päinvastaista perusteltua päätöstä, joka julkaistaan hyvissä ajoin. Komitea julkaisee esityslistansa kaksi viikkoa ennen kokouksia. Se julkaisee kokoustensa pöytäkirjat. Komitea laatii julkisen rekisterin jäsentensä taloudellisista eduista. (Tarkistus 35) 8 artikla >EP:n äänestyksessä hyväksytty teksti> Pankkikomitea antaa neuvoa- antavalle komitealle ja komissiolle vuosittain toimintakertomuksen ja rahoitusselvityksen, josta käy ilmi takuurahaston tilanne ja myönnettyjen takuiden jäljellä oleva määrä, jonka perusteella taloudellinen tilanne voidaan arvioida. >Alkuperäinen teksti> Kolme vuotta rahaston toiminnan aloittamisen jälkeen ja sen jälkeen joka viides vuosi komissio esittää saavutetuista tuloksista Euroopan parlamentille, neuvostolle sekä talous- ja sosiaalikomitealle itsenäisen arviointikertomuksen, jota täydennetään tarvittaessa aiheellisilla ehdotuksilla. >EP:n äänestyksessä hyväksytty teksti> Kolme vuotta rahaston toiminnan aloittamisen jälkeen ja edellä tarkoitetun viisivuotiskauden jälkeen komissio esittää saavutetuista tuloksista Euroopan parlamentille, neuvostolle sekä talous- ja sosiaalikomitealle itsenäisen arviointikertomuksen, ottaen huomioon taloudellisen suorituksen sekä rahaston vaikutuksen audiovisuaaliseen alaan Euroopassa; tätä kertomusta täydennetään tarvittaessa aiheellisilla ehdotuksilla. (Tarkistus 36) 9 artikla >Alkuperäinen teksti> Viimeistään kunkin vuoden huhtikuun 30 päivänä EIR:n rahoituskomitean laatima kertomus jätetään EIR:n valvontaneuvoston hyväksyttäväksi. Kertomus sisältää etenkin rahaston edellisen vuoden lopussa päätetyt tilit ja luettelon rahaston toteuttamista erilaista toimenpiteistä. Komissio toimittaa hyväksymisen jälkeen kertomuksen Euroopan parlamentille ja neuvostolle. >EP:n äänestyksessä hyväksytty teksti> Viimeistään kunkin vuoden huhtikuun 30 päivänä EIR:n rahoituskomitean laatima kertomus jätetään EIR:n valvontaneuvoston hyväksyttäväksi. Kertomus sisältää etenkin rahaston edellisen vuoden lopussa päätetyt tilit, tulostilit ja taseen sekä luettelon rahaston toteuttamista erilaista toimenpiteistä, johon sisältyy muun muassa tietoja tukea saaneiden yritysten profiilista (alkuperämaat, yrityksen koko). Komissio toimittaa hyväksymisen jälkeen kertomuksen Euroopan parlamentille ja neuvostolle. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi Euroopan elokuva- ja televisiotuotannon edistämisen takuurahaston perustamisesta (KOM(95)0546 - C4-0070/96 - 95/0281(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(95)0546 - 95/0281(CNS)) ((EYVL C 41, 13.2.1996, s. 8)), - neuvoston kuultua sitä EY:n perustamissopimuksen 130 artiklan mukaisesti (C4-0070/96), - ottaa huomioon työjärjestyksensä 58 artiklan, - ottaa huomioon kulttuuri-, nuoriso- ja koulutusasioita sekä tiedotusvälineitä käsittelevän valiokunnan mietinnön sekä budjettivaliokunnan ja tutkimusta, teknologista kehittämistä ja energia- asioita käsittelevän valiokunnan lausunnot (A4-0304/96), 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa ilmoittamaan parlamentille, mikäli se aikoo poiketa parlamentin hyväksymästä sanamuodosta; 4. Pyytää tulla kuulluksi uudestaan, jos neuvosto aikoo tehdä huomattavia muutoksia komission ehdotukseen; 5. Kehottaa puhemiestään välittämään tämän lausunnon neuvostolle ja komissiolle.